**INSTITUT ZA FIZIKU RKP 2975**

**OBRAZLOŽENJE OPĆEG DIJELA FINANCIJSKOG PLANA 2025.-2027.**

**PRIHODI I PRIMICI**

*Aktivnost A622150 izvor 11*

Planirani prihodi iz izvora 11 Aktivnost A622150 Programsko financiranje javnih instituta odnose se na sredstva iz Državnog proračuna koji je zadan limitom za 2025. godinu u iznosu od 3.343.839 EUR i u jednakim iznosima za cijelo trogodišnje razdoblje. Ova sredstva obuhvaćaju dosadašnje rashode za redovnu djelatnost (plaće), programsko financiranje (troškove redovne djelatnosti poput troškova energije, komunalnih usluga i sl.), školarine, časopise, skupove, popularizaciju te međunarodne članarine.

*Aktivnost A622151 izvor 31*

Planirani su vlastiti prihodi od dividendi u iznosu 12.000 EUR, u jednakim iznosima za cijelo trogodišnje razdoblje. Procjena ne odstupa od dosadašnjih iznosa.

Isto tako, planirani su prihodi od pruženih usluga, i to za 2025. u iznosu od 50.000 EUR, za 2026. godinu 51.000 EUR te za 2026. godinu 52.000 EUR.

*Aktivnost A622151 izvor 71*

Prihodi se odnose na prihode od otkupa stanova. Procjena prihoda ne odstupa od dosadašnjih ostvarenih prihoda te za cijelo razdoblje planiranja iznose 140 EUR godišnje.

*Aktivnost A622151 izvor 52*

Sredstva za projekt CROQCI prosljeđuje Carnet, koji je nositelj ovog projekta, a Institut za fiziku partner. U 2025. godini planirani su prihodi u iznosu od 54.560 EUR.

Prihodi po ovoj aktivnosti se odnose na sredstva Hrvatske zaklade za znanost, a služe za pokriće troškova plaća i materijalnih prava doktoranada i poslijedoktoranada Hrvatske zaklade za znanost, projekte Obzor Era-Net Quantera II, Program razvoja karijera mladih istraživača-izobrazba novih doktora znanosti-NPOO, i na projektno financiranje znanstvene djelatnosti. S obzirom na broj i trajanje trenutnih projekata u 2025. godini, očekujemo prihode u iznosu od 527.000 EUR, tijekom 2026. u iznosu od 365.493 EUR te u 2027. u iznosu od 271.740 EUR.

Na izvoru 51 Planirani su prihodi za 2025. godinu u iznosu od 175.967 EUR te za 2026. godinu u iznosu od 10.376 EUR.

*Aktivnost A622152 izvor 581*

Planirani prihodi odnose se na programsko financiranje razvojne komponente Instituta za fiziku te je planirana u iznosu od 320.639 EUR za 2025. godinu te u iznosu od 264.028 EUR za 2026. godinu.

**RASHODI I IZDACI**

*Aktivnost A622150 izvor 11*

Planirani rashodi za zaposlene se odnose na plaću, doprinose na plaću, ostale materijalne rashode, prijevoz s posla i na posao. Ovi rashodi su u okviru zadanih limita.

Troškovi za programsko financiranje Instituta su procijenjeni sukladno dosadašnjim izdacima te su planirani unutar zadanih limita. Najveći dio troškova se odnosi na energiju, komunalne usluge te usluge tekućeg i investicijskog održavanja.

*Aktivnost A622151 izvor 31*

Planirani troškovi iz vlastitih sredstava najviše se odnose na plaće, odnosno dodatke na plaću. Planira se poboljšati sustav nagrađivanja djelatnika. Isto tako, planirana su sredstva za stipendije izvrsnim studentima koji postižu vrhunske rezultate u području fizike, kako bi ih se na taj način nagradilo.

*Aktivnost A622151 izvor 71*

Planiraju se utrošiti sredstva za materijalne rashode u visini ostvarenih prihoda.

*Aktivnost A622151 izvor 51*

Prihodi za financiranje novog podprojekta, pod nazivom OSE-Ferroelectrics, služit će za pokriće troškova plaća, materijalnih prava zaposlenika, i materijalnih troškova za provedbu projekta.

Novi katalitički materijali - prema efikasnijoj proizvodnji vodika, projekt vezan za javni natječaj za razvojno inovacijske projekte u svrhu provedbe Europskog zelenog plana, (ZO/ENU-1/22), Fond za zaštitu okoliša i energetsku učinkovitost. Prihodi će služiti za pokriće nabavke potrošnog materijala, za potrebe provedbe projekta, stručno usavršavanje, i službena putovanja djelatnika.

Kompaktni Raman uređaj naprednih karakteristika, NPOO.C3.2.R3-I1.02.0005, projekt vezan za Nacionalni plan opravka i otpornosti – NPOO, poziv Podrška transferu tehnologije. Planirani prihodi služit će za pokriće nabavke opreme, poput nosača, lasera, kamere te materijala i dijelova za održavanje opreme, poput raznih leća.

Metoda 3D tiska korištenjem holografije, NPOO.C3.2.R3-I1.05.0329, projekt vezan za Nacionalni plan opravka i otpornosti – NPOO, poziv Dokazivanje inovativnog koncepta – Drugi poziv. Prihodi će služiti za pokriće raznog potrošnog materijala te opreme za potrebe provedbe projekta.

*Aktivnost A622151 izvor 52*

Prihodi na izvoru 52 u najvećoj mjeri se odnose na sredstva Hrvatske zaklade za znanost, i to za projektno financiranje znanstvene djelatnosti. Sredstva će služiti za pokriće plaća, materijalnih prava, nabavke sitnog potrošnog materijala, i opreme za potrebe provođenja svakog pojedinog projekta, a sukladno njihovim proračunima, kao i za financiranje programa doktoranada i poslijedoktoranda. Sredstva se odnose na pokriće troškova plaća i materijalnih prava zaposlenika. Za programe Obzor Era-Net Quantera II sredstvima će se nabavljati oprema te materijal i dijelovi za tekuće i investicijsko održavanje postrojenja i opreme.

Što se tiče projekta CROQCI, sredstva će služiti za pokriće troškova plaća, materijalnih prava zaposlenika, za nabavu opreme, i za pokriće ostalih materijalnih troškova potrebnih za redovnu provedbu projekta.

*Aktivnost A622152 izvor 581*

Rashodi se odnose na izvedbenu komponentu koja se financira iz Mehanizma za oporavak i otpornost. Sredstva će se utrošiti za nagrade znanstvenicima za uspješnu projektnu prijavu, zatim za sufinanciranje otvorenog pristupa znanstvenim publikacijama (objave radova), za službena putovanja, razne konferencije, škole i radionice za mlade znanstvenike, održavanje stručnih skupova i stipendije, kao i servis i održavanje te nabavku opreme.

**PRIJENOS SREDSTAVA IZ PRETHODNE I U SLJEDEĆU GODINU**

Institut za fiziku ostvaruje prihode iz različitih izvora.

Izvor 31

Procjenjuje se da će u 2026. godinu biti prenesen višak poslovanja ostvaren u 2025. godini u iznosu od 12.000 EUR. U 2026. godini, prema procjenama, bit će prenesen višak poslovanja u iznosu od 24.000 EUR te u 2027. godini višak u iznosu od 36.000 EUR.

Izvor 51

Procjenjuje se da će ostvareni višak poslovanja u 2024. godini iznositi 502.862 EUR. Ostvareni višak poslovanja u 2025. godini u iznosu od 175.382 EUR prenijet će se u 2026. godinu.

Izvor 52

Procjenjuje se da će u 2025. godini biti prenesen višak prihoda poslovanja u iznosu od 463.362 EUR u 2026. godinu. Očekivani ostvareni višak poslovanja u 2026. godini, u iznosu od 788.883 EUR, bit će prenesen u 2027. godinu.

Izvor 581

Očekuje se utrošak svih sredstava te nema prijenosa viška niti manjka.

Izvor 71

Očekuje se utrošak svih sredstava te nema prijenosa viška niti manjka.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31. 12. 2023. | Stanje obveza na dan 30. 6.2024. |
| Ukupne obveze | 383.926,73 EUR | 378.506,35 EUR |
| Dospjele obveze | 0 | 0 |